**Қазақстан халқы Ассамблеясы мен Халықаралық «Қазақ тілі» қоғамы**

**арасындағы ынтымақтастық туралы**

**МЕМОРАНДУМ**

|  |  |
| --- | --- |
| Астана қаласы | 2024 жылғы \_\_\_ \_\_\_\_\_\_\_  |

Бұдан әрі Тараптар деп аталатын, Қазақстан халқы Ассамблеясы атынан «Қазақстан халқы Ассамблеясы туралы» Қазақстан Республикасының Заңы негізінде әрекет ететін ҚХА Төрағасының орынбасары – Хатшылық меңгерушісі **Марат Алмасұлы Әзілханов** бір жағынан және Халықаралық «Қазақ тілі» қоғамы атынан Жарғы негізінде әрекет ететін президенті **Рауан Кенжеханұлы**, екінші жағынан,

Қазақстан халқының қоғамдық келісімі мен жалпыұлттық бірлігін нығайтудағы, мемлекеттік тілдің шоғырландырушы рөлін күшейтудегі өзара іс-қимылдың маңыздылығын ұғына отырып;

Қазақстанның барлық этностық, әлеуметтік топтары үшін елдің мызғымас бірлігін қамтамасыз етудегі қазақ халқының мемлекет құрушы ұлт ретіндегі рөлін нығайту, отаншылдық рухты көтеруге баса мән беру қажеттілігін мойындай отырып;

ұлттық және рухани бірліктің басты факторы ретінде азаматтардың мемлекеттік тілді меңгеруін бірлескен қызметте негізгі басымдық ретінде айқындай отырып;

азаматтық қоғам институттарының қазақ тілінің қоғамдағы мәртебесін көтеруге, оның қолданыс аясын кеңейтуге ұмтылыстарын білдіре отырып, төмендегілер туралы осы Меморандумға *(бұдан әрі – Меморандум)* қол қойды.

**1-бап**

Тараптар Қазақстан Республикасындағы мемлекеттік тілді дамыту саясаты саласындағы қолданыстағы заңнаманы, нормативтік-құқықтық актілерді және Қазақстан Республикасының 2008 жылғы 20 қазандағы № 70-IV Қазақстан халқы Ассамблеясы туралы заңын, Қазақстан халқы Ассамблеясының 2022-2026 жылдарға арналған даму тұжырымдамасын және «Халықаралық «Қазақ тілі» қоғамы» ұйымының Жарғысын басшылыққа ала отырып, өзара тиімді қарым-қатынас орнатады.

**2-бап**

Осы Меморандум аясындағы ынтымақтастықтың негізгі бағыттары:

2.1 қазақ тілінің мемлекеттік тіл ретіндегі қолданыс аясын кеңейтуде, қазақ мәдениеті мен ұлттық құндылықтарды насихаттауда жаңа технологиялық әдістерді таратуға ықпал ету;

2.2 этносаралық қатынас тілі ретінде қоғамда мемлекеттік тілдің біріктіруші рөлін арттыруға, оның қолданыс аясын кеңейтуге бағытталған мәдени-ағартушылық және ақпараттық-түсіндіру жұмыстарын жүргізу;

2.3 «әралуандықтағы бірлік» қағидаты негізінде қазақстандық патриотизмді, азаматтық бірегейлікті дәріптеуге, ел этностарының болашағы біртұтас елге бірігуі үдерісінде үйлесімді этносаралық қатынастар құндылықтарын ілгерілетуге бағытталған бірлескен баспа өнімдерін шығару;

2.4 қоғамның озық ойлы зиялы қауым өкілдерін тарта отырып, мемлекеттік тілдің практикалық қолданбалы әлеуетін көтеруге бағытталған іс-шаралар, тренингтер, семинарлар, шеберлік сабақтарын ұйымдастыру;

2.5 Тараптардың өзара келісімі бойынша ынтымақтастық барысында Қазақстан Республикасының заңнамасына қайшы келмейтін басқа да қызмет түрлерін іске асыруды жүзеге асыру.

**3-бап**

3. Тараптардың өзара келісімі бойынша осы Меморандумға қажет болған жағдайда осы Меморандумның ажырамас бөлігі болатын жазбаша құжат жасау арқылы өзгерістер мен толықтырулар енгізуге болады.

**4-бап**

4.1 Осы Меморандум оған Тараптар қол қойған күннен бастап күшіне енеді.

Меморандум ұзақ мерзімге жасалады және Тараптардың бірі Меморандумның қолданылуын тоқтату ниеті туралы екінші Тарапқа жазбаша хабарлама жібергенге дейін қолданылады. Мұндай жағдайда Меморандумның қолданылуы Тараптардың бірі тиісті жазбаша хабарлама жіберген күннен бастап 30 (отыз) күнтізбелік күн өткен күннен бастап тоқтатылды деп есептеледі.

4.2 Осы Меморандумның баптары бойынша келіспеушіліктер туындаған жағдайда ол Тараптар арасындағы кеңестер мен келіссөздер арқылы шешіледі.

4.3 Меморандум мемлекеттік тілде екі данада жасалды.

|  |  |
| --- | --- |
| **Қазақстан халқы Ассамблеясы атынан**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**М.А. Әзілханов****Төраға орынбасары – Хатшылық меңгерушісі** | **Халықаралық «Қазақ тілі» қоғамы атынан** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Р. Кенжеханұлы** **президенті** |